Οι υπόλοιπες φακές σούπα γίνονται φακόρυζο
Οι φακές αναμειγνύονται άψογα με αφράτο ρύζι, δημιουργώντας ένα πλούσιο και υγιεινό γεύμα. Προσθέτουμε κουρκουμά ή κάρι σε περίπτωση που θέλουμε μια εξωτική νότα στο φαγητό μας.
περίπου 2 φλιτζ. τσαγιού φακές σούπα που περίσσεψε , 1 φλιτζ. τσαγιού ρύζι νυχάκι , 400 ml ζεστό νερό , 1/2 κουτ. γλυκού κουρκουμάς ή κάρι, σε σκόνη, ή ίση ποσότητα ξερό δεντρολίβανο, καλά κοπανισμένο, να γίνει σκόνη και περασμένο από σήτα (με διαφορετικά το καθένα αποτελέσματα) , 1/2 φλιτζ. τσαγιού φύλλα μαϊντανού, ψιλοκομμένα , 40 ml ελαιόλαδο
Για να φτιάξουμε το φακόρυζο με τις φακές σούπα που περίσσεψαν, ξεκινάμε βάζοντας τις φακές σούπα σε μια μέτρια κατσαρόλα και τις ζεσταίνουμε σε μέτρια φωτιά. Προσθέτουμε το ρύζι, 250 ml από το ζεστό νερό και τον κουρκουμά ή το κάρι ή το δεντρολίβανο.Μαγειρεύουμε σε μέτρια προς χαμηλή φωτιά με ξεσκέπαστη κατσαρόλα, ανακατεύοντας κατά διαστήματα, για 13 - 15 λεπτά ή μέχρι να γίνει το ρύζι. Αν δούμε ότι το φαγητό στεγνώνει, προσθέτουμε λίγο ακόμη νερό και συνεχίζουμε το μαγείρεμα. Λίγο πριν αποσύρουμε, προσθέτουμε το μαϊντανό, ελέγχουμε το αλατοπίπερο και ανακατεύουμε. Μοιράζουμε σε πιάτα, περιχύνουμε κάθε μερίδα με λίγο ελαιόλαδο και σερβίρουμε.
Ρύζι,Φακές